
STANOVISKO
Výbor pre občianske slobody, spravodlivosť a vnútorné veci vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto body:
1.	pripomína, že vykonávanie Paktu o migrácii a azyle (ďalej len „pakt“) je základným kameňom nového systému riadenia migrácie a azylu v EÚ, ktorý sa začne uplatňovať v polovici roka 2026 vo všetkých členských štátoch; zdôrazňuje, že ide o najvyššiu politickú prioritu, aby sa mohla zabezpečiť dôveryhodná politika EÚ v tejto oblasti a aby EÚ mohla naplniť svoje záväzky voči občanom; vyzýva preto Komisiu, aby zabezpečila dostatočný počet zamestnancov na vykonávanie Paktu o migrácii a azyle vrátane primeraného počtu zamestnancov na podporu členských štátov pri vykonávaní všetkých aspektov paktu; zdôrazňuje, že toto by malo byť jediným zameraním Komisie v oblasti azylu a migrácie a nemalo by sa plytvať ľudskými zdrojmi a pracovným časom na neuvážené revízie paktu tesne pred nadobudnutím jeho účinnosti; poukazuje na význam konzistentného a účinného monitorovania a presadzovania právnych predpisov v oblasti riadenia migrácie a azylu vo všetkých členských štátoch; zdôrazňuje, že vykonávanie paktu ponúka príležitosť na posilnenie jednotného uplatňovania práva EÚ vrátane povinností v oblasti základných práv; zdôrazňuje, že úspešné vykonávanie paktu si vyžaduje nielen právnu transpozíciu, ale aj praktickú spoluprácu s členskými štátmi v oblasti návratov, riadenia hraníc a readmisných dohôd s tretími krajinami;
2.	pripomína svoj záväzok dodržiavať zásady transparentnej tvorby politiky založenej na dôkazoch; poukazuje v tejto súvislosti na absenciu posúdení vplyvu viacerých legislatívnych návrhov, ktorými sa zavádzajú významné a systémové zmeny právneho rámca EÚ v oblasti riadenia migrácie a azylu; konštatuje, že prehľady EUAA, ktoré slúžili ako základ návrhu na vytvorenie spoločného zoznamu bezpečných krajín pôvodu na úrovni Únie, doposiaľ neboli zverejnené;
3.	víta spoločný plán vykonávania Paktu o migrácii a azyle, ktorý bol predložený 12. júna 2024; zároveň pripomína Komisii úlohu Parlamentu ako spoluzákonodarcu v tomto procese; vyzýva Komisiu, aby Parlamentu poskytla plný prístup k národným implementačným plánom, národným pohotovostným plánom a národným stratégiám členských štátov s cieľom zabezpečiť účinný dohľad nad procesom vykonávania; ďalej pripomína, že keď Komisia rokuje o otázkach týkajúcich sa vykonávania paktu s členskými štátmi v Rade, mala by – v súlade so zásadou lojálnej spolupráce – poskytnúť príslušné dokumenty Parlamentu;
4.	hoci víta pokrok v čerpaní finančných prostriedkov AMIF a ISF, vyjadruje znepokojenie nad nedostatkom podrobných verejných údajov o vnútroštátnych výdavkoch a vyzýva na vytvorenie jednotného online portálu transparentnosti na úrovni EÚ pre fondy v oblasti vnútorných vecí; vyjadruje však znepokojenie nad tým, že je ťažké získať podrobné a komplexné údaje o výdavkoch, najmä v rámci zdieľaného riadenia členskými štátmi, čo bráni riadnemu dohľadu zo strany rozpočtového orgánu; víta navýšenie ročného rozpočtu na rok 2025 na riadenie hraníc a zabezpečenie dostatočných finančných prostriedkov na úplné vykonávanie paktu a dôrazne nabáda na pokračovanie tohto prístupu v nasledujúcom roku;
5.	zdôrazňuje, že členským štátom a agentúram Únie treba včas zabezpečiť primerané finančné prostriedky Únie, aby sa uľahčilo bezproblémové vykonávanie práva Únie v oblasti azylu a migrácie; vyzýva Komisiu, aby monitorovala včasné napredovanie administratívnych, operačných a právnych krokov, ktoré musia zrealizovať členské štáty a agentúry Únie na plné vykonávanie paktu do leta 2026, a pomáhala pri ňom;
6.	konštatuje, že v roku 2024 sa počet migrantov, ktorí prišli do Únie neoprávnene, v porovnaní s predchádzajúcimi rokmi znížil; uznáva pokračujúce úsilie Komisie o spoluprácu s tretími krajinami susediacimi s Úniou s cieľom riešiť neoprávnenú migráciu pri zdroji a úspešne integrovať štátnych príslušníkov tretích krajín s oprávnením na pobyt; zdôrazňuje potrebu dôkladného dohľadu a náležitej starostlivosti pri prideľovaní finančných prostriedkov partnerom zapojeným do riadenia migrácie mimo EÚ cieľom zabezpečiť súlad s normami EÚ vrátane základných práv; vyzýva Komisiu, aby posilnila transparentnosť a zodpovednosť pri programovaní a implementácii fondov Únie v oblasti vnútorných záležitostí v tretích krajinách; vyzýva na vytvorenie transparentného a nezávislého mechanizmu monitorovania ľudských práv v prípade fondov EÚ v oblasti vnútorných vecí v tretích krajinách; víta úsilie Komisie o posilnenie solidarity a rozdelenia zodpovednosti medzi členskými štátmi, najmä vo vzťahu k tým, ktoré sú najviac postihnuté výzvami v oblasti migrácie a azylu; opätovne vyzýva Komisiu, aby podporovala agentúry Únie a členské štáty pri koordinácii účinných pátracích a záchranných operácií v Stredozemí a zabezpečila, že sa takéto činnosti budú vykonávať v súlade s medzinárodným právom a právom Únie;
7.	víta prebiehajúce monitorovanie kritérií právneho štátu, ktoré vykonáva Komisia prostredníctvom súboru nástrojov na podporu právneho štátu vrátane výročnej správy o právnom štáte, ktorej kapitoly podrobne opisujú individuálne a systémové otázky týkajúce sa právneho štátu v rôznych členských štátoch a umožňujú komplexnú analýzu situácie a jej vývoja v každom členskom štáte a ktorá v roku 2024 po prvýkrát zahŕňala štyri krajiny zapojené do procesu rozširovania; je naďalej znepokojený tým, že výročná správa o právnom štáte má príliš diplomatický tón a jasne nerozlišuje medzi individuálnymi a systémovými problémami, takže môže zľahčiť niektoré najzávažnejšie porušenia zásad právneho štátu; naliehavo vyzýva Komisiu, aby pracovala na úplnom vykonaní odporúčaní Parlamentu týkajúcich sa vytvorenia mechanizmu EÚ pre demokraciu, právny štát a základné práva, ako sa uvádza v jeho uznesení z 25. októbra 2016[[footnoteRef:1]], a aby zabezpečila, že posudzovanie kritérií právneho štátu bude presnejšie a kvalitatívne a bude založené nielen na legislatívnych zmenách, ale aj na konkrétnych a nezávislých dôkazoch o ich praktickom uplatňovaní; zdôrazňuje, že hoci sa súbor nástrojov, ktoré má Únia k dispozícii, značne rozšíril, jeho účinnosť závisí od súdržného a konzistentného uplatňovania vo všetkých inštitúciách EÚ; žiada, aby sa kládol väčší dôraz na vykonávanie odporúčaní pre jednotlivé krajiny s časovými harmonogramami a merateľnými referenčnými hodnotami; vyzýva Komisiu, aby podrobne opísala možné dôsledky v prípade nedodržiavania predpisov, a to aj uvedením konkrétnych nástrojov vrátane rozpočtových nástrojov a podmienenosti financovania; opätovne zdôrazňuje svoj postoj, že správa by mala zahŕňať celý rozsah hodnôt článku 2 Zmluvy o EÚ, keďže tieto hodnoty nemožno vnímať oddelene; zdôrazňuje, že je potrebné vytvoriť európsky semester právneho štátu, ktorý by mal jasnú štruktúru s pevne stanovenými čiastkovými cieľmi a aktívnymi príspevkami všetkých inštitúcií EÚ; zdôrazňuje, že tento ročný cyklus sa musí zakladať na spoľahlivých a objektívnych ukazovateľoch a musí objasniť, že porušenie zásad právneho štátu nie je v žiadnom prípade banálnou záležitosťou a že všetky nedostatky by mali viesť k opatreniam analogickým s tými, ktoré sa uplatňujú v rámci európskeho semestra; [1:  Uznesenie Európskeho parlamentu z 25. októbra 2016 s odporúčaniami pre Komisiu o zriadení mechanizmu EÚ pre demokraciu, právny štát a základné práva (2015/2254(INL)), Ú. v. EÚ C 215, 19.6.2018, s. 162.] 

8.	vyjadruje poľutovanie nad rozhodnutím Komisie, v ktorom dospela k záveru, že v Maďarsku bola v súvislosti s nezávislosťou súdnictva splnená horizontálna základná podmienka charty, čo maďarským orgánom umožnilo začať žiadať o platby z finančných prostriedkov Únie až do výšky približne 10,2 miliardy EUR; opakuje, že rozhodnutie Komisie je nezákonné, ako sa uvádza v prebiehajúcom konaní Parlamentu proti Komisii vo veci C-225/24; vyzýva Komisiu, aby dôsledne dodržiavala zásadu podmienenosti a zabezpečila, aby sa žiadne finančné prostriedky Únie neuvoľňovali v prípade pretrvávajúceho systematického porušovania nezávislosti súdnictva alebo právneho štátu;
9.	vyjadruje znepokojenie nad oneskoreniami v postupoch Komisie na poskytovanie prístupu k dokumentom; pripomína Komisii, aby tieto nedostatky urýchlene riešila v súlade s odporúčaniami Parlamentu vyjadrenými v jeho uznesení z 13. júla 2023[footnoteRef:2]; [2: 2Uznesenie Európskeho parlamentu z 13. júla 2023 o prístupe verejnosti k dokumentom – výročná správa za roky 2019 – 2021 (2022/2015(INI)) (Ú. v. EÚ C..., 17.7.2024) https://www.europarl.europa.eu/doceo/document/TA-9-2023-0295_SK.html] 

10.	vyjadruje hlboké znepokojenie nad tým, že Komisia ešte stále nepredstavila opatrenia na presadzovanie práva a legislatívne opatrenia nadväzujúce na odporúčania Parlamentu, pokiaľ ide o používanie softvéru Pegasus a rovnocenného špionážneho softvéru; pripomína Komisii, aby dodržiavala zásadu lojálnej spolupráce medzi inštitúciami Únie a plnila povinnosti stanovené v rámcovej dohode a Medziinštitucionálnej dohode o lepšej tvorbe práva a aby bez zbytočného odkladu predložila akčný plán na predchádzanie zneužívaniu špionážneho softvéru v Únii, pričom v plnej miere využije všetky dostupné legislatívne a nelegislatívne prostriedky stanovené v zmluvách.





<PathFdR>AD\1340606SK.docx</PathFdR>		PE<NoPE>778.333</NoPE><Version>v03-00</Version>
SK	Zjednotení v rozmanitosti	SK
PE<NoPE>778.333</NoPE><Version>v03-00</Version>	2/8	<PathFdR>AD\1340606SK.docx</PathFdR>
SK
<PathFdR>AD\1340606SK.docx</PathFdR>	7/8	PE<NoPE>778.333</NoPE><Version>v03-00</Version>
		SK
[bookmark: FootprintPageAD]PRÍLOHA: VYHLÁSENIE O POSKYTNUTÝCH INFORMÁCIÁCH
<FootprintIntro>V súlade s článkom 8 prílohy I k rokovaciemu poriadku spravodajkyňa výboru požiadaného o stanovisko vyhlasuje, že do svojho stanoviska zahrnula informácie k záležitostiam týkajúcim sa predmetu spisu, ktoré jej počas prípravy stanoviska až do jeho prijatia vo výbore poskytli títo zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:3], alebo títo zástupcovia verejných orgánov tretích krajín vrátane ich diplomatických misií a veľvyslanectiev:</FootprintIntro> [3:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti

	Transparency International EU / EU Transparency : 501222919-71

	2. Zástupcovia verejných orgánov tretích krajín vrátane ich diplomatických misií a veľvyslanectiev

	Žiadni.


Vypracovanie uvedeného zoznamu je vo výlučnej zodpovednosti spravodajkyne výboru požiadaného o stanovisko.
Ak sú v zozname uvedené mená, funkcie alebo mená a funkcie fyzických osôb, spravodajkyňa výboru požiadaného o stanovisko vyhlasuje, že predložila dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

